
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/83/2025 3825011048 26. 11. 2025 Mgr. Alexandra Čerňanská Pindejová ECLI:SK:OSPD:2025:3825011048.2
ROZSUDOK V MENE SLOVENSKEJ REPUBLIKY Okresný súd Prievidza v trestnej veci vedenej proti obvinenému A. A., nar. XX.XX.XXXX v B., trvale bytom C. XXXX/XX, B., pre prečin nebezpečného vyhrážania podľa § 360 odsek 1, odsek 2 písmeno b), písmeno e) Trestného zákona s poukazom na § 139 odsek 1 písmeno a) Trestného zákona, samosudkyňou Mgr. Alexandrou Čerňanskou Pindejovou na verejnom zasadnutí konanom dňa 26. novembra 2025 v Bánovciach nad Bebravou, takto rozhodol: Podľa § 334 odsek 4 Trestného poriadku súd schvaľuje dohodu o vine a treste uzatvorenú medzi prokurátorom Okresnej prokuratúry Prievidza a obvineným A. A., nar. XX.XX.XXXX zo dňa 05.11.2025, č.k. 1Pv 285/25/3307 - 48 v modifikovanom znení, čo potvrdzuje týmto rozsudkom: Obvinený A. A., nar. XX.XX.XXXX v B., trvale bytom C. XXXX/XX, B., t.č. vo výkone väzby v Ústave na výkon trestu odňatia slobody a Ústave na výkon väzby Ilava je
v i n n ý, ž e
sa dňa 10.07.2025 v čase okolo 18:30 hod. v B. D. E. C. F. XX vyhrážal poškodenej maloletej G. H., nar. XXXX, ktorá tam sedela na schodoch vedľa domu spoločne s mal. A. I., mal. J. K. a mal. L. M., a to tak, že jej najskôr začal vulgárne nadávať, že je tučná, čo viackrát zopakoval, pričom jej vulgárne povedal, že má odtiaľ vypadnúť, že tam nemá čo robiť a následne uviedol poškodenej maloletej G. H., nar. XXXX, že pôjde zobrať sekeru a že zabije ju a aj jej rodinu, nech zavolá otca, že zabije aj jeho a ak zavolá políciu, tak ich poj**e, pričom toto konanie obvineného vzbudilo u poškodenej maloletej G. H., nar. XXXX, dôvodnú obavu o jej život a zdravie a obavu, že obvinený svoje vyhrážky naplní, a preto z miesta rýchlo odišla domov, teda inému sa vyhrážal smrťou a inou ťažkou ujmou takým spôsobom, že to mohlo vzbudiť dôvodnú obavu, pričom čin spáchal na chránenej osobe - dieťati a verejne č í m s p á ch a l prečin nebezpečného vyhrážania podľa § 360 odsek 1, odsek 2 písmeno b), písmeno e) Trestného zákona v spojení s § 139 odsek 1 písmeno a) Trestného zákona. Za
to
sa
o d s u d z u j e:
Podľa § 360 odsek 2 Trestného zákona s poukazom na § 36 písmeno l) Trestného zákona, § 38 odsek 2 Trestného zákona, § 39 odsek 4 Trestného zákona na trest odňatia slobody vo výmere 5 (päť) mesiacov nepodmienečne. Podľa § 48 odsek 2 písmeno a) Trestného zákona súd obvineného na výkon trestu odňatia slobody zaraďuje do ústavu na výkon trestu odňatia slobody s minimálnym stupňom stráženia. Podľa § 73 odsek 2 písmeno c) Trestného zákona s poukazom na § 74 odsek 1 veta tretia Trestného zákona sa obvinenému ukladá ochranné protitoxikomanické liečenie ústavnou formou. odôvodnenie: Dňa 05.11.2025 bol Okresnému súdu Prievidza doručený návrh prokurátora Okresnej prokuratúry Prievidza na schválenie dohody o vine a treste pod č.k. 1Pv 285/25/3307, ktorú dohodu uzatvoril prokurátor Okresnej prokuratúry Prievidza s obvineným A. A. dňa 05.11.2025 v znení uvedenom vo výrokovej časti tohto rozsudku. Konanie o dohode o vine a treste začal prokurátor z dôvodu, že výsledky vyšetrovania dostatočne odôvodňovali záver, že predmetný skutok je trestným činom, spáchal ho obvinený, pričom obvinený sa k jeho spáchaniu priznal a dôkazy nasvedčujú pravdivosti jeho priznania. Samosudkyňa preskúmala obsah podaného predmetného návrhu na schválenie dohody o vine a treste, ako i obsah celého na vec sa vzťahujúceho spisového materiálu a v zmysle § 331 odsek 1 písmeno a) Trestného poriadku určila termín verejného zasadnutia, na ktorý bol predvedený obvinený, upovedomený obhajca a tiež prokurátor Okresnej prokuratúry Prievidza a poškodená osoba. Na verejnom zasadnutí po prednesení návrhu dohody o vine a treste prokurátorom Okresnej prokuratúry Prievidza obvinený na všetky otázky samosudkyne uvedené v ustanovení § 333 odsek 3 písmeno a) až j) Trestného poriadku odpovedal: ,,Áno??. Samosudkyňa opätovne preskúmala v zmysle § 331 odsek 1 Trestného poriadku predložený návrh dohody o vine a treste, ako aj pripojený vyšetrovací (trestný spis) Okresného riaditeľstva Policajného zboru v Prievidzi ČVS: N./X-XXX-XX-XXXX, pričom nezistila žiadne závažné porušenia procesných predpisov, ani že by navrhovaná dohoda o vine a treste bola zrejme neprimeraná alebo nespravodlivá. Preto v zmysle § 334 odsek 4 Trestného poriadku predmetnú dohodu o vine a treste samosudkyňa schválila, čo potvrdila rozsudkom, ktorý verejne vyhlásila. Poučenie: Proti tomuto rozsudku nie je prípustné odvolanie ani dovolanie, okrem dovolania podľa § 371 odsek 1 písmeno c) Trestného poriadku alebo § 371 odsek 2 druhá veta Trestného poriadku. Rozsudok nadobúda právoplatnosť vyhlásením.

